Source: http://www.consilium.europa.eu/ro/policies/relocation-london-agencies-brexit/
Timestamp: 2017-12-17 13:49:10+00:00
Document Index: 20767491

Matched Legal Cases: ['articolul 50', 'articolul 50', 'articolul 50', 'articolul 50', 'articolul 50', 'articolul 50', 'articolul 50']

Transferul agențiilor UE care își au sediul în Regatul Unit - Consilium
Agențiile UE se transferă de la Londra la Amsterdam și Paris
Cele două agenții care își au sediul în prezent în Regatul Unit trebuie să fie transferate în contextul retragerii Regatului Unit din UE. La 22 iunie 2017, în marja Consiliului European (articolul 50), liderii UE27 au aprobat o procedură specifică pentru transferul acestor agenții.
Procedura de votare de către cele 27 de state membre
Miniștrii UE27 au votat cu privire la transferul agențiilor UE care își au sediul în Regatul Unit în marja reuniunii Consiliului Afaceri Generale (articolul 50) din 20 noiembrie 2017. Oraşul selectat pentru a găzdui EMA este Amsterdam, Ţările de Jos, iar cel selectat pentru a găzdui ABE este Paris, Franța.
Agenția Europeană pentru Medicamente urmează să fie transferată la Amsterdam, Țările de Jos (comunicat de presă, 20/11/2017)
Autoritatea Bancară Europeană urmează să fie transferată la Paris, Franța (comunicat de presă, 20/11/2017)
Consiliul Afaceri Generale (articolul 50), 20 noiembrie 2017
Cum se desfășoară votul?
Infografic - Brexit: transferul agențiilor UE care au sediul în Regatul Unit
Infografic - Transferul agențiilor UE
Care au fost etapele procedurii de transfer?
Procedura a constat în:
ofertele statelor membre de a găzdui o agenție sau ambele agenții prezentate până la 31 iulie 2017
o evaluare a ofertelor de către Comisie pe baza criteriilor convenite publicate la 30 septembrie 2017
dezbatere politică pe baza evaluării Comisiei în marja reuniunii CAG (articolul 50) din 17 octombrie 2017
o procedură de votare de către cele 27 de state membre în marja reuniunii CAG (articolul 50) din 20 noiembrie 2017
1. Oferte de a găzdui agențiile
Au fost primite 8 oferte de a găzdui Autoritatea Bancară Europeană (ABE) și 19 oferte de a găzdui Agenția Europeană pentru Medicamente (EMA).
23 de orașe se oferă să găzduiască agențiile UE cu sediul în Regatul Unit (comunicat de presă, 01/08/2017)
La 22 iunie, 27 de lideri ai UE au convenit asupra a 6 criterii:
asigurarea că agenția este operațională atunci când Regatul Unit părăsește UE
școli pentru copiii personalului din agenții
accesul la piața forței de muncă și la asistență medicală pentru soții/soțiile și copiii angajaților
La 30 septembrie, Comisia Europeană a publicat evaluarea ofertelor pe baza celor 6 criterii convenite de UE27.
Evaluarea ofertelor de către Comisia Europeană, 30 septembrie 2017
3. Dezbatere politică
Miniștrii UE27 au desfășurat o dezbatere politică cu privire la transferul celor două agenții ale UE în marja Consiliului Afaceri Generale (articolul 50).
Consiliul Afaceri Generale (articolul 50), 17/10/2017
Ce agenții ale UE își au sediul în prezent în Regatul Unit?
Uniunea Europeană are două agenții cu sediul în Regatul Unit. Ambele sunt localizate în Londra.
Înființată în 1995, Agenția Europeană pentru Medicamente (EMA) este responsabilă cu evaluarea științifică, supravegherea și monitorizarea siguranței medicamentelor în UE.
EMA este esențială pentru funcționarea pieței unice pentru medicamente în UE.
În mod concret, principalele sarcini ale EMA includ:
facilitarea dezvoltării de medicamente și a accesului la acestea
evaluarea cererilor de autorizație de introducere pe piață
monitorizarea siguranței medicamentelor pe tot parcursul ciclului de viață al acestora
furnizarea de informații pentru profesioniştii în domeniul sănătăţii și pacienți
Site-ul Agenției Europene pentru Medicamente
Autoritatea Bancară Europeană (ABE) desfășoară activități de asigurare a unei reglementări și supravegheri prudențiale efective și coerente în întreg sectorul bancar european. Obiectivele sale generale sunt:
menținerea stabilității financiare în UE
salvgardarea integrității, eficienței și funcționării în bune condiții a sectorului bancar
Principala sarcină a ABE este de a contribui la crearea cadrului de reglementare unic la nivel european în domeniul bancar.
Cadrul de reglementare unic își propune să ofere un set unic de norme prudențiale armonizate pentru instituțiile financiare din întreaga UE. Prin acesta se preconizează crearea unor condiții de concurență echitabile și asigurarea unui nivel ridicat de protecție a deponenților, a investitorilor și a consumatorilor.
ABE este, de asemenea, mandatată să evalueze riscurile și vulnerabilitățile în sectorul bancar din UE prin rapoarte periodice de evaluare a riscurilor și prin teste de rezistență paneuropene.
Site-ul Autorității Bancare Europene